|  |
| --- |
| **ภูมิภาคเอเชียตะวันออก** |
| ประเทศ | ผลกระทบ | แหล่งข้อมูล |
| กัมพูชา | - ภาคธุรกิจไทยใน กพช. ยังไม่ได้รับผลกระทบโดยตรงจาก COVID-19 - บ. ปตท. กลุ่ม PTTOR ยอดขายใน CLMV ของธุรกิจเชื้อเพลิงเครื่องบิน และธุรกิจค้าปลีกลดลงเนื่องจากธุรกิจท่องเที่ยวชะลอตัว | สอท. ณ กรุงพนมเปญ บ. ปตท. จำกัด (มหาชน) |
| เวียดนาม | - เอกชนไทยในเวียดนามโดยเฉพาะสาขาการท่องเที่ยว สายการบิน โรงแรม ร้านอาหารไทยในเวียดนามได้รับผลกระทบ จากอุปสงค์ที่ลดลง ธุรกิจค้าปลีกในภาพรวมยังไม่ได้รับผลกระทบมากนัก เช่น Big C Vietnam บ. Royal Foods/Thai Corp International (บ.ผู้ผลิตและจำหน่ายปลาสามแม่ครัว) และเครือ บ.ซี.พี.เวียดนาม - โรงแรม Melia Hanoi (ในเครือ Thai Bev) มีบริการจัดเลี้ยงสัมมนามีผลประกอบการลดลงร้อยละ 60 พนง. หยุดงานชั่วคราวโดยไม่ได้รับค่าตอบแทน - บ.ซี.พี.เวียดนาม ยอดส่งออกปลาสวายไปยังจีนโดยเฉพาะเมือง Wuhan ชะลอตัวเล็กน้อย เนื่องจาก รบ.จีนยังไม่อนุญาตให้ส่งสินค้าไปโดยตรง– บ.SCG ประสบปัญหาการขนส่งสินค้าไป-กลับ เวียดนาม-ลาว -การระงับ/เลื่อนการต่อ work permit เริ่มส่งผลต่อนักธุรกิจไทยที่ทำงานในเวียดนามแล้ว การเจรจาธุรกิจต่าง ๆ หยุดชะงักเกือบทั้งหมด ไม่สามารถขนส่งสินค้าผ่านด่านชายแดนทางบกเวียดนาม-กัมพูชา - มาตรการกักตัวผู้เดินทางเข้าเวียดนาม 14 วัน ทำให้ เจ้าหน้าที่เทคนิคหรือผู้เชี่ยวชาญเฉพาะด้านชาวไทยกว่า 100 คนที่ต้องไปปฏิบัติงานที่โรงกลั่นน้ำมันหงเซ็นไม่สามารถเดินทางได้ และจะส่งผลกระทบต่อการกลั่นน้ำมันของเวียดนามเอง ต่อไปด้วย  | สอท. ณ กรุงฮานอย สกญ. ณ เมืองโฮจิมินห์BOI บ.ซี.พี.เวียดนามบ. SCG เวียดนาม |
| เมียนมา | - มีการหารือในกลุ่มนักธุรกิจว่าการค้าและการลงทุนกับจีนซบเซาและอินเดียจะเป็นคู่ค้าที่เข้ามามีบทบาทมากขึ้น นอกจากนี้ บริษัทไทยที่เป็นสมาชิก Thai business Association of Myanmar แจ้งว่า แต่ละบริษัทออกมาตรการภายในห้าม พนง. ในบริษัทเดินทางไปประเทศเสี่ยง บ. SCG Trading Myanmar แจ้งว่า ได้รับผลกระทบยอดขายชะลอตัว เนื่องจากสินค้าของบริษัทเป็นกระดาษสำหรับทำบรรจุภัณฑ์ต่าง ๆ ซึ่งได้รับผลกระทบจากธุรกิจที่ต้องใช้บรรจุภัณฑ์ เช่น สินค้าทางการเกษตร สินค้าสิ่งทอ ที่โรงงานหยุดการผลิตเนื่องจากขาดวัตถุดิบ ด้าย สารเคมีสำหรับฟอกย้อมจากจีน ประกอบกับการส่งออกและนำเข้าระหว่างพม่าและจีนบริเวณชายแดนมูเซอปิดทำการไประยะหนึ่ง และการซื้อขายยังไม่กลับมาเป็นปกติ ทำให้รถขนส่งสินค้าลดลงจากเดิมที่เคยส่งของเป็นจำนวนมาก  | สอท. ณ กรุงย่างกุ้งบ. SCG เมียนมา |
| มาเลเซีย | - ธุรกิจที่เกี่ยวข้องกับห่วงโซ่การผลิตสินค้าอาหารยังคงเปิดกิจการตามปกติ และส่วนใหญ่มียอดขายเพิ่มขึ้น (จากการที่ ปชช. มซ. กักตุนสินค้าอาหาร และใช้บริการรับ-ส่งอาหารที่บ้านมากขึ้น)- มาเลเซียหันมานำเข้าน้ำยางดิบจากไทยเพิ่มขึ้น เพื่อนำมาผลิตและส่งออกถุงมือยางไปยังตลาดต่างประเทศ เนื่องจากผู้นำเข้ามาเลเซียบางส่วนไม่สามารถสั่งซื้อหรือนำเข้าสินค้าจากจีนได้ - ภาคธุรกิจบางส่วนได้รับผลกระทบ supply chain และยอดขาย โดยเฉพาะการก่อสร้าง สำหรับ บ. ซี.พี. (อาหาร) ยอดขายอาหารสดลดลง แต่ยอดขายอาหารแช่แข็งเพิ่มขึ้นเพราะคนกักตุน - บ. SCG International Malaysia ได้รับผลกระทบยอดขายลดลง นอกจากนี้ นักธุรกิจไทยยังเป็นห่วงกังวลเรื่องการข้ามแดนของคนและสิ่งของ และการเดินทาง เนื่องจากบริษัทแม่ที่ไทยกำหนดให้มาเลเซียเป็นประเทศเฝ้าระวังและ พนง. ต้องกักตัว 14 วัน  | สอท. ณ กรุงกัวลาลัมเปอร์บ. SCG มาเลเซีย |
| สิงคโปร์ | - นายจ้างชาวสิงคโปร์ยังคงต้องพึ่งพาแรงงานไทย เนื่องจากประสบปัญญาขาดแคลนแรงงาน โดยมีการจ้างงานเพิ่มขึ้น และขอให้แรงงานไทยไม่ลาออกหรือเดินทางกลับประเทศในช่วงนี้ | สอท. ณ สิงคโปร์สนร.สิงคโปร์ |
| สปป. ลาว | การปิดด่านชายแดนต่าง ๆ ของแขวงจำปาสัก ระงับการใช้ช่องทางของบุคคล ยานพาหนะ และสิ่งของตลอดแนวชายแดนนครพนม (ยกเว้นจุดผ่านแดนถาวรสะพาน 3) การระงับการเปิด-ปิด ด่านการค้าและการท่องเที่ยว จ.อุบลราชธานี และด่านพรมแดน จ.มุกดาหารทำให้ผู้ประกอบการค้าและขนส่งชายแดนได้รับผลกระทบ ไม่สามารถดำเนินธุรกิจได้ รวมทั้งมาตรการกักกันผู้เดินทางจาก ตปท. 14 วันของเวียดนามส่งผลกระทบต่อการผ่านเข้า-ออก ของสินค้าและประชาชน ตรงด่านสากลแดนสะหวัน – ลาวบาว ทำให้มีรถบรรทุกตกค้างที่ด่านเป็นจำนวนมาก รวมทั้ง สินค้าส่งออกของไทยไม่สามารถข้ามแดนผ่าน สปป.ลาว ไปเวียดนามและจีนได้  | สอท. ณ เวียงจันทน์สกญ. ณ แขวงสะหวันนะเขต |
| จีน | - ผู้นําเข้าทุเรียนรายใหญ่ในตลาดค้าส่งซินฟาตี้ ซึ่งเป็นตลาดค้าส่งผลไม้ใหญ่ในกรุงปักกิ่งและในพื้นที่ภาคเหนือและภาค ตะวันออกเหนือของจีน แจ้งว่า ยังมีความต้องการทุเรียนไทยในสถานการณ์ระบาดของ COVID-19 อยู่ในปัจจุบัน เนื่องจากชาวจีนนิยมบริโภคทุเรียนช่วง 2 สัปดาห์ที่ผ่านมากําลังซื้อทุเรียนในตลาดค้าปลีกเริ่มกลับมา ส่วนในตลาดค้าส่ง ผู้นําเข้ายังไม่มั่นใจที่จะนําเข้าสินค้ามากนัก ประเด็นปัญหา ผู้นําเข้าไม่สามารถเดินทางออกนอกประเทศเพื่อตรวจสอบและรับซื้อผลผลิตในไทยได้โดยตรง - บ.บ้านปู มีกิจการในจีนที่ได้รับผลกระทบ ดังนี้ (1) เหมืองเกาเหอในมณฑลส่านซี: การขายและการผลิตหยุดชะงักงัน 1 เดือน ซึ่งขาดแคลนวัสดุที่ใช้ในการผลิต และส่วนประกอบทำให้การดำเนินการช้าไปด้วย รวมถึง แรงงานกลับเข้ามาทำงานในเหมืองได้ช้าลง (2) โรงไฟฟ้าเจิ้งติ้งในมณฑลเหอเป่ย: สายการผลิตบางรายการไม่สามารถกลับมาดำเนินการได้เนื่องจากมีอุปสรรคด้านการขนส่งวัสดุในการผลิต (3) โรงไฟฟ้าพลังงานความร้อนร่วมหลวนหนานในมณฑลเหอเป่ย เกิดความล่าช้าในการผลิตเนื่องจากลูกค้าประสบปัญหาการผลิตและแผนการธุรกิจ (4) โรงไฟฟ้าโจวผิงในมณฑลซานตง ลูกค้าในเขตซีหวังหยุดการผลิตชั่วคราวเป็นระยะเวลา 10 วัน เนื่องจากมีการระบาดในพื้นที่ ทั้งนี้ ราคาถ่านหินเพิ่มขึ้นหลังจากระดับการผลิตในท้องถิ่นน้อยลง - ในเขตอาณา สกญ. คุนหมิง มีการนำเข้าผลไม้ไทยในยูนนานเพิ่มขึ้นแต่ยังไม่มีกำลังซื้อ เช่นเดียวกับ ไก่แช่แข็งที่จีนยุติการนำเข้าจากไทยชั่วคราวเพื่อไปนำเข้าจาก สรอ. แทน สำหรับสถานการณ์บริเวณด่านชายแดน ขณะนี้ ด่านบ่อหาน (ยูนนาน สปป. ลาว) มีอุปสรรคด้านการขนส่งสินค้าบนเส้นทาง R3A จากประกาศของ อ. เหมิ่งล่า ด่านรุ่ยลี่ (ยูนนาน เมียนมา) ยังคงอนุญาตให้เฉพาะคนท้องถิ่นเดินทางไป-มา และการขนส่งสินค้าข้ามแดนเป็นไปตามปกติ ส่วนด่านเหอโข่ว (ยูนนาน-เวียดนาม) อนุญาตให้ดำเนินการขนส่งสินค้าประเภทการค้าทั่วไปเท่านั้น ยังไม่อนุญาตให้ ดำเนินการค้าชายแดนและการเดินทางข้ามแดนระหว่างประชาชนทั้งสองฝั่ง | สอท. ณ กรุงปักกิ่งสกญ. ณ นครเซี่ยงไฮ้สกญ. ณ นครกว่างโจวสกญ. ณ นครคุนหมิงสคต. ณ นครคุนหมิงหอการค้าไทยในจีนบ.ซี.พี. จีนบ.บ้านปู |
| ญี่ปุ่น | 1. ธุรกิจนำเข้าและจัดจำหน่ายอาหารมียอดขายลด การขนส่งทางอากาศล่าช้าเนื่องจากลดเที่ยวบิน 2. ธุรกิจร้านอาหาร ยอดขายลด นักท่องเที่ยวและคนทานอาหารนอกบ้านลดลง 3. อสังหาริมทรัพย์และโรงแรมที่พัก Kiroro Resort จ. ฮอกไกโด (บ. Property Perfect) ยอดจองเหลือเพียงร้อยละ 30 และต้องส่ง นศ.ฝึกงานสถาบันการจัดการปัญญาภิวัฒน์ (PIM) กลับ 4. พลังงานทดแทน บ. Banpu Japan K.K. Solar Site ไม่ได้รับผลกระทบ พนง. ทำงานที่บ้าน (Telework) ตามนโนบายของรัฐบาลญี่ปุ่น 5. สายการบิน รายได้และลูกค้าลดลงร้อยละ 50 การบินไทย ลดเที่ยวบินจากวันละ 5 เที่ยวบิน เหลือเพียง 3 เที่ยวบิน/วัน และยกเลิกเที่ยวบินไป จ. ฮอกไกโด และเมืองเซนได จ. มิยากิ Air Asia X หยุดบินทุกเส้นทางชั่วคราวตั้งแต่ 16 มี.ค. - 16 มิ.ย 63  | สอท. ณ กรุงโตเกียว |
| เกาหลีใต้ | - ธุรกิจร้านอาหารและของชำไทยได้รับผลกระทบเนื่องจากชุมชนไทยเลี่ยงการออกนอกบ้านตามที่รัฐบาลท้องถิ่นแนะนำ - ธุรกิจท่องเที่ยวไทยในเดือน ก.พ. 2563 จํานวนนักท่องเที่ยวลดลงเหลือเพียงประมาณ 50,000 คน (ลดลง 72% จากช่วงเวลาเดียวกันของปีก่อนหน้า ขณะที่ในเดือน ม.ค. 2563 มีนักท่องเที่ยว กลต. เดินทางไป ปทท. รวมทั้งสิ้น 200,808 คน) และช่วงระหว่างวันที่ 1 - 10 มี.ค. 2563 จํานวนนักท่องเที่ยวลดลงเหลือ เพียงประมาณ 5,400 คน (ลดลง 89% จากช่วงเวลาเดียวกันของปีก่อนหน้า) | สอท. ณ กรุงโซลททท. ณ กรุงโซล |

|  |
| --- |
| **ภูมิภาคเอเชียใต้/ เอเชียกลาง** |
| ประเทศ | ผลกระทบ | แหล่งข้อมูล |
| บังกลาเทศ | - บริษัท อิตาเลียน-ไทย ต้องชะลอการดําเนินโครงการก่อสร้าง First Dhaka Elevated Expressway และโครงการก่อสร้างเส้นทางรถไฟฟ้าสถานีรถไฟฟ้า- บริษัท เอสซีจี และ บริษัท ปูนซีเมนต์นครหลวง หยุดกิจการชั่วคราวและ จนท.เดินทางกลับ ปทท. - นอกจากนี้ ยังมีกิจการไทยที่ได้รับผลกระทบจากการระงับการบริการเที่ยวบินเส้นทาง กรุงเทพฯ – ธากา อาทิ ธุรกิจที่ต้องมีการขนส่งสินค้าทางอากาศหรือธุรกิจการท่องเที่ยวเชิงการแพทย์ได้รับผลกระทบจากการระงับบริการเที่ยวบินในเส้นทางกรุงเทพฯ – ธากา ต้องสูญเสียลูกค้าชาว บกท. จํานวนมากที่นิยมเดินทางไปตรวจรักษาพยาบาลที่ ปทท. | สอท. ณ กรุงธากา |
| คาซัคสถาน | ปัจจุบันมีคนไทยประกอบอาชีพเป็นพนักงานนวดในคาซัคสถานประมาณ 100 คน ซึ่งปัจจุบันร้านนวดต่าง ๆ หยุดให้บริการ โดยในขณะนี้ พนักงานนวดอยู่ในที่พักที่นายจ้างจัดให้ ทั้งนี้ หากสถานการณ์ไม่ดีขึ้นและรัฐบาลคาซัคสถานประกาศขยายเวลาสถานการณ์ฉุกเฉินไปเรื่อย ๆ อาจทำให้นายจ้างเลิกจ้าง | สอท. ณ กรุงอัสตานา |

|  |
| --- |
| **ภูมิภาคตะวันออกกลาง** |
| ประเทศ | ผลกระทบ | แหล่งข้อมูล |
| โอมาน | ราคาน้ำมันดิบในตลาดโลกที่ปรับลดลงอย่างรุนแรงอาจส่งผลกระทบต่อการขยายการลงทุนด้านพลังงานของ บ. ปตท. สผ. ที่ลงทุนร่วมกับ บ. ENI ของอิตาลีในโอมาน 3 โครงการ คือ การสำรวจและผลิตภัณฑ์ปิโตรเลียมบนบกที่ Block 6 และ Block 53 รวมถึงโรงงานผลิตธรรมชาติก๊าซ LNG และลงทุนร่วมกับ บ. Total ของฝรั่งเศส เพื่อสำรวจแหล่งก๊าซธรรมชาติบนบกที่ Block 12 ระหว่างปี 2563- 2565  | สอท. ณ กรุงมัสกัต |
| บาห์เรน | จากมาตรการจำกัดการเดินทางเข้าบาห์เรนทำให้จำนวนลูกค้าหลักอย่างชาวซาอุฯ และ GCC อื่น ๆ ที่นิยมมาบาห์เรนในช่วงวันหยุดสุดสัปดาห์หายไป กอปรกับความระมัดระวังในการใช้จ่ายของคนท้องถิ่นและชาวต่างชาติที่พำนักอยู่ในบาห์เรน รวมทั้งการปิดสปาและงดรับประทานอาหารที่ร้านอาหาร ล้วนส่งผลต่อรายได้ของผู้ประกอบการไทยในบาห์เรนที่ทำธุรกิจสปา ร้านนวด ร้านอาหาร ร้านขายของชำ นอกจากนี้ ผู้ประกอบการไทยยังต้องแบกรับค่าใช้จ่ายเงินเดือนของลูกจ้างที่ไม่ได้ทำงาน บางร้านจึงส่งลูกจ้างกลับไทย ส่วนร้านที่ไม่ส่งกลับก็อาจให้สลับเวรกันทำงานและลดเงินเดือนลง | สอท. ณ กรุงมานามา |
| กาตาร์ | มาตรการปิดการให้บริการของสถานประกอบการ ร้านอาหาร ร้านนวด สปา ร้านทำผม ตั้งแต่วันที่ 16 มี.ค. เป็นต้นมาทำให้ธุรกิจของคนไทยขาดรายได้  | สอท. ณ กรุงโดฮา |

|  |
| --- |
| **ภูมิภาคอเมริกาและแปซิฟิกใต้** |
| ประเทศ | ผลกระทบ | แหล่งข้อมูล |
| ออสเตรเลีย | บจก. ศุภาลัย ยืนยันแผนลงทุนที่พักอาศัยในออสเตรเลีย 1 โครงการ มูลค่าการลงทุนราว 2,000 ล้านบาท โดยประเมินว่าธุรกิจอสังหาริมทรัพย์จะได้รับผลกระทบน้อยเมื่อเทียบกับธุรกิจโรงแรมและท่องเที่ยว | นสพ. กรุงเทพธุรกิจ |

|  |
| --- |
| **ภูมิภาคยุโรป** |
| ประเทศ | ผลกระทบ | แหล่งข้อมูล |
| อิตาลี | - กลุ่มเซ็นทรัลปิดให้บริการห้างรีนาเชนเต ทั้งหมด 9 สาขา ใน 8 เมืองสำคัญในอิตาลี จนถึงวันที่ 3 เม.ย. 2563 หรือจนกว่าสถานการณ์จะคลี่คลาย | นสพ.กรุงเทพธุรกิจ |
| โปแลนด์ | - ยังไม่ได้รับผลกระทบจาก supply chain โดย บ. CPF/Superdrob ผู้ประกอบการด้านสินค้าอุปโภคบริโภค โดยเฉพาะไก่สดและอาหารสำเร็จรูปมียอดขายสูงขึ้น 2-3 เท่า เนื่องจากชาวโปแลนด์เริ่มกักตุนอาหาร แต่อาจจะเป็นอุปสงค์ระยะสั้น และบริษัทออกมาตรการให้ พนง. ทำงานที่บ้านบางส่วนแล้ว- ธุรกิจอาหารและสปาปิดทำการ ทำให้ขาดรายได้ ยกเว้นร้านอาหารที่มีบริการ takeaway ยังจำหน่ายได้ | สอท. ณ กรุงวอร์ซอ |
| สเปน | ผู้ประกอบการ/ลูกจ้างร้านอาหารและสปาไทยได้รับผลกระทบจากการสั่งปิดกิจการทำให้ขาดรายได้ | สอท. ณ กรุงมาดริด |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 2 เม.ย. 2563